آوروپا بیرلیگین‌دن آیریلما (Brexit) سوره‌جینی کئچن هفته رسمی اولا‌راق باشلا‌دان اینگیلتره‌نین دنیز اؤته‌سی تورپاغی موقعیتین‌دکی جبل الطارق‌ین وضعیتی دارتیشما موضوعسو اولدو.
آوروپا بیرلیگی-نین آیریلما مذاکیره لاییحه‌سینده، جبل الطارق‌ین بیرلیک ایله بون‌دان سونراکی ایلیشکیلریله باغلی اولا‌راق ایسپانیایا ایلک تصدیق مسئولیتینی تانیماسی اینگیلتره‌ده موباخیثه یاراددی.
آوروپا بیرلیگی‌نین مذاکیره تاسلاغیندا، آیریلما موضوعسوندا تامین ائدیله‌جک هر هانسی راضیلاشمانین، اینگیلتره ایله ایسپانیا آراسیندا اؤزل بیر راضیلاشما اولما‌دان جبل الطارق‌ا اویقولانمایاجاغی یازیلمیشدی.
اینگیلتره خاریجی ایشلر ناظیری بوریس جانسون اؤلکه‌سی‌نین موقعیتی‌نین "هر زامانکی کیمی محکم" اولاجاغینی سؤیله‌یرکن، باش ناظیر ترسا می ده اؤلکه‌سی‌نین جبل الطارق موضوعسوندا "قرارلی بیر دوروشو" اولاجاغینی ائشیتدیردی.
باش ناظیرلیک سؤزچوسو، می‌ین جبل الطارق بؤلگه‌لر باش ناظیری فابیان پیکاردو ایله ائتدیگی تلفون گؤروشمه‌سینده همصحبتینه، "اینگیلتره، بؤلگه خالقی‌نین ایراده‌سینه ضد اولا‌راق باشقا بیر اؤلکه‌نین اگمنلیگینه گیرمه‌سینه ایجازه وئره‌جک بیر دوزنلمه ایچینه گیرمه‌یه‌جک." دئدیگینی کؤچوردو.
می، اؤلکه‌سینده، چرشنبه گونو آوروپا بیرلیگییه گؤندردیگی 6 صحیفه‌لیک 50. ماده مکتوبوندا جبل الطاریق‌ی آنماماقلا تنقید اولونور.
اینگیلیس اجتماعی یاییم قورولوشو بی.بی.سی-یه آچیقلامالاردا اولان، اقتدارداکی محافیظه کار پارتی‌نین قوجامان آدلارین‌دان، اسکی ایچ ایشلر ناظیری لورد مایکل هووارد دا می‌ین جبل الطارریق موضوعسوندا مارگارت تاچرین فالکلند آدا‌لاری موضوعسوندا اولدوغو قدر قرارلی اولدوغونو سؤیله‌دی.
آنجاق هووارد-ین سؤزلری اؤلکه‌ده مخالیفت‌دکی لیبرال دموکرات پارتی طرفین‌دن "ساواش تهلوکه‌سی" اولا‌راق خاراکتریزه ائدیلرکن، ایشچی پارتیسی بونون آیریلما مذاکیره‌لرینده فایدا تامین ائده‌جک "دیپلوماسی" دن اوزاق بیر یاناشما اولدوغونو بیلدیردی.
آرژانتین 1982-جی ایلده فالکلند آدا‌لارینی ایشغال ائتمیش، دؤورون اینگیلتره باش ناظیری تاچر، جنوبی آتلانتیک‌دکی آدا‌لاری گئری آلماق اوچون اوردونو حرکته کئچیرمیشدی.
آدا‌لار، 255 اینگیلیس، 655 ده آرژانتین‌لی عسگرین اؤلدوگو ساواشین آردین‌دان یئنی‌دن اینگیلیس اگمنلیگینه گیرمیشدی.
ایسپانیانین جنوبوندا یئر آلان جبل الطارق دا 300 ایلدن چوخدور اینگیلیس حاکیمیتینده‌دیر.
ساوونما و خاریجی ایشلر حاقیندا اینگیلتره‌یه باغلی اولان بؤلگه، دیگر ساحه‌لرده اؤز اؤزونو ایداره ائدیر.
ایسپانیانین دا اوزرینده حاق ادعا ائتدیگی جبل الطارق، 1967 و 2002-جی ایلده ائدیلن ایکی رفراندومدا دا بو اؤلکه‌نین اگمنلیگینه گیرمگی رد ائتمیشدی.
